CELEX: 62016TN0868
Language: bg
Date: 2016-12-11 00:00:00
Title: Дело T-868/16: Иск, предявен на 11 декември 2016 г. — QI и др./Комисия и ЕЦБ

30.1.2017   
            
            
               BG
            
            
               Официален вестник на Европейския съюз
            
            
               C 30/58
            
         Иск, предявен на 11 декември 2016 г. — QI и др./Комисия и ЕЦБ
   (Дело T-868/16)
   (2017/C 030/66)
   Език на производството: английски
   
      Страни
   
   
      Ищци: QI (Атина, Гърция) и 15 други жалбоподатели (представители: S. Pappas и I. Ioannidis, lawyers)
   
      Ответници: Европейска комисия, Европейска централна банка
   
      Искания на ищците
   
   Ищците искат от Общия съд:
   
               —
            
            
               да осъди Европейския съюз и/или Европейската система на централните банки (ЕСЦБ) да заплати/заплатят обезщетение в посочения в исковата молба в размер на вредите, които ищците са претърпели в резултат от неправомерното участие на първите в преструктурирането на гръцкия държавен дълг поради задействането на видоизменените Клаузи за колективно действие;
            
         
               —
            
            
               при условията на евентуалност, да осъди Съюза и/или Европейската централна банка (ЕЦБ) да заплати/заплатят обезщетение в посочения в исковата молба размер за вредите, които ищците са понесли в резултат на неправомерното изключване на кредиторите от публичния сектор от преструктурирането на гръцкия държавен дълг;
            
         
               —
            
            
               при всички случаи да осъди ЕЦБ да заплати обезщетение за вредите, посочени в исковата молба за всеки ищец и възникнали в резултат на неправомерното изключване на ЕСЦБ от преструктурирането на гръцкия държавен дълг;
            
         
               —
            
            
               да осъди ЕЦБ и/или Съюза да заплати/заплатят съдебните разноски.
            
         
      Основания и основни доводи
   
   В подкрепа на иска си ищците излагат пет основания.
   
               1.
            
            
               Първо основание: Съюзът и/или ЕЦБ и ЕСЦБ са действали ultra vires и в нарушение на членове 120—126 ДФЕС, 127 ДФЕС и член 352, параграф 1 ДФЕС.
            
         
               2.
            
            
               Второ основание: с действията на ЕЦБ и ЕСЦБ, по-специално във връзка с изключването на ЕСЦБ от преструктурирането, се нарушава член 123 ДФЕС.
            
         
               3.
            
            
               Трето основание: с действията на Съюза и/или ЕЦБ и ЕСЦБ се нарушава правото на собственост на ищците, закрепено в член 17 от Хартата на основните права.
            
         
               4.
            
            
               Четвърто основание: с действията на Съюза и/или ЕЦБ и ЕСЦБ се нарушава свободното движение на капитали по член 63 ДФЕС.
            
         
               5.
            
            
               Пето основание: с действията на Съюза и/или ЕЦБ и ЕСЦБ се нарушава правото на равно третиране на ищците, закрепено в член 20 от Хартата на основните права.